Tasakaaluliin
Tasakaaluliin (ing k slackline) on kahe stabiilse, maapinnaga ühendatud eseme vahele pingutatud elastne liin, mis võib olenevalt tüübist või otstarbest olla 2,5–5 sentimeetrit lai. Erinevalt köielkõnnil kasutatavast köiest on see üsna vetruv ja liigub nii üles-alla kui ka külgedele. Edasijõudnud teevad liinil vedrutades hüppeid ja muid akrobaatilisi trikke. Spordialana sisaldab see erinevaid stiile.